Фәкыйрьләрне кем санады икән?

	Ел башында матбугатта хәзерге тормышыбыз өчен сөенерлек статистика мәгълүматлары күренеп киткән иде. Ничек сөенмисең ди инде, фәлән ел саен кабатланып торган кризиска карамастан, соңгы 11 ел эчендә илебездәге ярлылар саны өч тапкырга кимегән ләбаса. Республикабыз башкаласы Казан өчен аерата сөенерлек: Русиядәге иң бай тормышлы биш шәһәр исемлегенә керткәннәр аны.	 Безнең Чаллы шәһәренә тыйнаграк бәя биргәннәр-бирүен, нибары 21нче урын гына тәтегән. Шулай да канәгатьләнерлек, чөнки берничә йөз шәһәр арасында мондый урын биләү теләсә-кайсы шәһәргә тәтеми. Әлеге статистика мәгълүматларын укуы кызык булса да, баш миен бер уй тинтерәтә башлый – илдәге фәкыйрьләрне кем, ничек санады икән? Әйтик, мин яшәгән подъездда 15 фатир, ә мин шуларның кайсы ярлы да, кайсы бай икәнен һич кенә дә әйтеп бирә алмаячакмын. Ә монда бөтен илдәге фәкыйрьләрне санап чыгарга кирәк, әле бер генә тапкыр да түгел бит, исәп-хисапны 11 ел буе алып барганнар. 
	Җәүдәт ХАРИСОВ	
Татарстан яшьләре

	№   |  	


